Kommunestyre- og fylkestingsvalget 2015

Kommune for kommune

Generelle partiforkortelser: A = Arbeiderpartiet; Dem = Demokratene i Norge; Frp = Fremskrittspartiet; H = Høyre; KrF = Kristelig Folkeparti; Kyst = Kystpartiet; MDG = Miljøpartiet De Grønne; PDK = Partiet De Kristne; Pp = Pensjonistpartiet; R = Rødt; Sp = Senterpartiet; SV = Sosialistisk Venstreparti; V = Venstre

Arbeiderpartiet

Arbeiderpartiet stilte 421 reine lister ved kommunevalget og fikk i alt 789 170 stemmer. De fem beste resultatene kom i Berlevåg (74,8 prosent), Hammerfest (71,1), Herøy i Nordland (65,2), Hasvik (64,1) og Nord-Odal (61,7). Det var i alt 28 kommuner der partiet fikk 50 prosent av stemmene eller mer. Det svakeste resultatet fikk Arbeiderpartiet i Hægesbostad (7,8 prosent) og Hå (7,6). Av kommunene der det var rein A-liste i både 2011 og 2015, var det størst framgang i Berlevåg (opp 36,4 prosentpoeng). Størst tilbakegang var det i Årdal med 29,9 prosentpoeng. Likevel fikk partiet her 44,8 prosent av stemmene.

Høyre

Høyre stilte 380 reine lister ved kommunevalget og fikk i alt 554 399 stemmer. De fem beste resultatene kom i Båtsfjord (48,9 prosent), Asker (47,7), Bærum (45,3), Holmestrand (44,5) og Eidsberg (43,8). Det var i alt 14 kommuner der partiet fikk 40 prosent av stemmene eller mer. Det svakeste resultatet fikk Høyre i Sør-Fron og Meråker (begge med 3,1 prosent). Partiet hadde framgang i 104 kommuner. Av kommunene der det var rein H-liste i både 2011 og 2015, var det størst framgang i Loppa (opp 16,9 prosentpoeng). Størst tilbakegang var det i Berlevåg med 28,9 prosentpoeng. Likevel fikk partiet her 25,2 prosent av stemmene.

Fremskrittspartiet

Fremskrittspartiet stilte 304 reine lister ved kommunevalget og fikk 226 640 stemmer. De fem beste resultatene kom i Os i Hordaland (39,5 prosent), Ullensaker (29,8), Hvaler (29,2), Bamble (27,8) og Sula (26,7). Det var i alt 22 kommuner der partiet fikk 20 prosent av stemmene eller mer. Det svakeste resultatet fikk Fremskrittspartiet i Kautokeino (1,8 prosent). Partiet hadde framgang i 66 kommuner. Av kommunene der det var rein Frp-liste i både 2011 og 2015, var det størst framgang i Skjervøy (opp 9,5 prosentpoeng). Størst tilbakegang var det i Austevoll med 26,7 prosentpoeng. Likevel fikk partiet her 20,7 prosent av stemmene.

Senterpartiet

Senterpartiet stilte 385 reine lister ved kommunevalget og fikk 203 188 stemmer. De fem beste resultatene kom i Tydal (68,1 prosent), Halsa (64,6), Høylandet (63,0), Leka (60,8) og Namdalseid (60,0). Det var i alt 12 kommuner der partiet fikk 50 prosent av stemmene eller mer. Det svakeste resultatet fikk Senterpartiet i Oslo (0,6 prosent). Partiet hadde framgang i 294 kommuner. Av kommunene der det var rein Sp-liste i både 2011 og 2015, var det størst framgang i Norddal (opp 36,7 prosentpoeng) og Sauda (opp 36,1). Størst tilbakegang var det i Gratangen med 31,5 prosentpoeng. Likevel fikk partiet her 23,4 prosent av stemmene.

Venstre

Venstre stilte 317 reine lister ved kommunevalget og fikk 131 836 stemmer i alt. De tre beste resultatene kom i Eid (30,9 prosent), Vikna (29,2) og Bø i Telemark (28,2). Det var i alt 11 kommuner der partiet fikk 20 prosent av stemmene eller mer. Det svakeste resultatet fikk Venstre i Surnadal (0,3 prosent). Partiet hadde framgang i 113 kommuner. Av kommunene der det var rein V-liste i både 2011 og 2015, var det størst framgang i Brønnøy (opp 15,7 prosentpoeng) og Vikna (opp 14,4). Størst tilbakegang var det i Flatanger med 15,2 prosentpoeng. Likevel fikk partiet her 15,7 prosent av stemmene.

Kristelig Folkeparti

Kristelig Folkeparti stilte 292 reine lister ved kommunevalget og fikk i alt 130 268 stemmer. De tre beste resultatene kom i Evje og Hornnes (39,7 prosent), Rømskog (35,7) og Iveland (31,1). Det var i alt 25 kommuner der partiet fikk 20 prosent av stemmene eller mer. Det svakeste resultatet fikk Kristelig Folkeparti i Sør-Varanger (1,2 prosent). Partiet hadde framgang i 119 kommuner. Av kommunene der det var rein KrF-liste i både 2011 og 2015, var det størst framgang i Iveland (opp 14,6 prosentpoeng) og Gloppen (opp 12,1). Størst tilbakegang var det i Gjemnes med 18,1 prosentpoeng.

Miljøpartiet De Grønne

Miljøpartiet De Grønne stilte 202 reine lister ved kommunevalget og fikk i alt 101 612 stemmer. De tre beste resultatene kom i Nesodden (13,2 prosent), Vardø (12,4) og Aurland (11,4). Det var i alt fire kommuner der partiet fikk 10 prosent av stemmene eller mer. Beste bydelsoppslutning var i Lademoen (20,0 prosent). Det svakeste resultatet fikk Miljøpartiet i Hemne (0,7 prosent). Partiet hadde framgang i alle kommunene der det stilte liste. Av kommunene der det var rein MDG-liste i både 2011 og 2015, var det størst framgang i Nesodden (opp 8,2 prosentpoeng).

Sosialistisk Venstreparti

Sosialistisk Venstreparti stilte 272 reine lister ved kommunevalget og fikk 98 625 stemmer i alt. De tre beste resultatene kom i Gamvik (28,9 prosent), Tolga (23,8) og Kvalsund (23,1). Det var i disse tre kommunene at partiet fikk 20 prosent av stemmene eller mer. Det svakeste resultatet fikk SV i Stryn (1,1 prosent). Partiet hadde framgang i 139 kommuner. Av kommunene der det var rein SV-liste i både 2011 og 2015, var det størst framgang i Eid (opp 10,8 prosentpoeng). Tilbakegangen var størst i Tynset med 21,8 poeng.

Rødt

Rødt stilte 78 reine lister ved kommunevalget og fikk 47 102 stemmer. De tre beste resultatene kom i Kragerø (16,4 prosent) og Tromsø (14,4). Det var i alt fem kommuner der partiet fikk 10 prosent av stemmene eller mer. Partiet hadde framgang i 59 kommuner. Av kommunene der det var rein Rødt-liste i både 2011 og 2015, var det størst framgang i Kragerø (opp 9,1 prosentpoeng). Tilbakegangen var størst i Odda med 2,7 poeng.

Andre partier

Pensjonistpartiet stilte 43 lister og fikk 18 569 stemmer. Deres beste resultat var i Hitra (17,3), Tynset (9,2) og Lillesand (9,0). Partiet De Kristne stilte 66 lister og fikk 7 045 stemmer. De beste resultatene kom i Bømlo (3,6 prosent) og Vennesla (3,0). Demokratene i Norge hadde 13 lister (3 893 stemmer) med beste resultat i Fedje (5,2 prosent). Kystpartiet hadde 13 reine lister (1 655 stemmer) og kom best ut av det i Kvænangen med 33,2 prosent og Lurøy (10,0). 
Piratpartiet stilte fire lister (1 428 stemmer) med høyest oppslutning i Kongsberg (1,0 prosent). Norges Kommunistiske Parti hadde tre lister (360 stemmer) og fikk 2,1 prosent i Tranøy. Det nystarta Feministisk initiativ fikk i alt 2 029 stemmer på de to kommunelistene partiet stilte, i Oslo og Bergen (henholdsvis 0,4 og 0,5 prosent av stemmene).